system
Răspunde în limba română, în stilul Wikipedia, cat mai corect gramatical.
user
Dă-mi mai multe informații despre Hadrian.
assistant
Publius Aelius Traianus Hadrianus (n. 24 ianuarie 76, Italica, Hispania Baetica – d. 10 iulie 138, , Italia), cunoscut ca Hadrian, a fost împărat roman între anii 117-138. Hadrian a fost al treilea dintre așa-zișii „cei cinci împărați buni ai Imperiului Roman”.

Biografie 

Originar din provincia Baetica din Hispania, ca și Traian, care îi este rudă și tutore și cu a cărui nepoată, Vibia Sabina, se va căsători, Hadrian își începe cariera în rândurile armatei. Guvernator al Siriei (din 116/117), Hadrian este adoptat de către Traian și, la insistențele Plotinei, soția acestuia, desemnat pe patul de moarte, succesor (8 august 117).

Începutul domniei lui Hadrian este marcat de „conspirația celor patru consulari”, soldată cu executarea lor. Spirit neliniștit, sensibil, de o neobosită curiozitate, Hadrian a străbătut, în lungi călătorii, toate provinciile imperiului, în care a petrecut mai mult timp decât la Roma.

A inițiat o serie de reforme în armată și justiție; arta și arhitectura au înflorit în timpul domniei lui. În capitală este restaurat Panteonul și se construiește Mausoleul său (viitorul Castel Sant'Angelo) – necropola împăraților romani până la Caracalla. Hadrian a acordat o deosebită atenție promovării filosofiei și literaturii, manifestând o pronunțată înclinare pentru cultura greacă. El însuși era filosof și scriitor, fiind autorul unor poezii în greacă și latină, discursuri, scrieri filologice și enciclopedice.

Pe plan extern, Hadrian încheie pacea cu parții și renunță la ultimele cuceriri ale lui Traian din provinciile Armenia, Asiria și Mesopotamia, fixând granița orientală pe Eufrat.

Legate de vizitele împăratului în Dacia, au loc două reorganizări administrative ale provinciei, împărțită în 119 în Dacia Superior și Dacia Inferior, iar în 123 în Dacia Porolissensis, Dacia Superior și Dacia Inferior.
 
În Britannia, Hadrian a construit zidul defensiv ce îi va purta numele, și care trasa granița de nord a Imperiului Roman.

În anul 132, intenția lui Hadrian de a înălța un templu al lui Jupiter la Ierusalim a declanșat ultima mare răscoală a iudeilor, condusă de Bar Kohba și reprimată în 135.

Hadrian rămâne una dintre cele mai originale personalități din galeria principatului.

Galerie de imagini

Bibliografie
Cassius Dio or Dio Cassius Roman History. Greek Text and Translation by Earnest Cary at internet archive
Scriptores Historiae Augustae, Augustan History. Latin Text Translated by David Magie
Aurelius Victor, Caesares, XIV. Latin 
Anon, Excerpta of Aurelius Victor: Epitome de Caesaribus, XIII. Latin 
Inscriptions:
Eusebius of Caesarea, Church History (Book IV), 
Smallwood, E.M, Documents Illustrating the Principates of Nerva Trajan and Hadrian, Cambridge, 1966.
 
 
 
 
Gibbon, Edward, The Decline and Fall of the Roman Empire, vol. I, 1776. The Online Library of Liberty 
 
 
 
 
  Reprinted in

Vezi și 
 Mausoleul lui Hadrian

Legături externe

 Hadrian, consolidare în loc de expansiune , , Irina-Maria Manea, Historia
 Hadrian – un demon pe tronul Romei, 15 august 2008, Adrian Nicolae, Descoperă
 Historia Augusta: Life of Hadrian
 Hadrian coinage
 Temple of Hadrian  QuickTime VR, Rome
 Catholic Encyclopedia article
 A Bibliography 
 Major scultoric find at Sagalassos (Turkey), 2 august 2007 (between 13 and 16 feet in height, four to five meters), with some splendid photos courtesy of the Sagalassos Archaeological Research Project
 Hadrian, in: De Imperatoribus Romanis, An Online Encyclopedia of Roman Emperors
 Next exhibition on Hadrian in the British Museum, 24 July – 26 October 2008: "Hadrian, Empire and Conflict". Curator: Thorsten Opper
"Emperor Hadrian, YouTube hero": a review by Tom Holland of the Hadrian Exhibition at the British Museum, TLS, 6 august 2008.

Nașteri în 76
Nașteri pe 24 ianuarie
Decese în 138
Decese pe 10 iulie
Dinastia Antoninilor
Împărați romani
Regalitate LGBT
Oameni din Roma antică
Romani din secolul I
Eponime ale asteroizilor